కమల్హాసన్ రెండో అన్నయ్య చంద్రహాసన్ భౌతికంగా మనకు దూరమైనా త్వరలోనే మళ్లీ వెండితెరపై ప్రత్యక్షం కాబోతున్నారు. ఆయన హీరోగా నటించిన తొలి, ఆఖరి చిత్రం ఇంకా సెట్స్పైనే ఉంది.ఆ చిత్రమే ‘అప్పత్తావ ఆట్టాయ్ పోట్టుటాంగ’. ఇందులో చంద్రహాసన్ హీరోగా నటించగా, యువనటుడు విక్రాంత్ తల్లి షీలా కీలకపాత్రలో, హాస్యనటుడు ఢిల్లీ గణేష్, కాత్తాడి రామమూర్తి, షణ్ముగసుందరం, జయరావ్ తదితరులు సహాయ పాత్రల్లో నటిస్తున్నారు.వృద్ధాశ్రమంలో శేషజీవితాన్ని గడుపుతూ ప్రేమను కోరుకునే ఒక వృద్ధ జంట నేపథ్యంతో ఈ చిత్రం తెరకెక్కిస్తున్నారు కొత్త దర్శకుడు స్టీఫెన్ రంగరాజ్. జీపీ స్టూడియో బ్యానర్పై ఫ్రాన్సిస్ ఆల్బర్ట్ ఆంటోనీ, లియో విజన్ బ్యానర్పై వీఎస్ రాజ్కుమార్ సంయు క్తంగా నిర్మిస్తున్నారు.షూటింగ్ సమయంలో చంద్రహా సన్ ఎన్నో సలహాలు ఇచ్చేవారని, ఆయన సెట్స్లో ఉంటే ఎంతో ఉత్సాహంగా ఉండేదని చెబుతూ... చంద్రహాసన్ మరణం తమ చిత్రబృందాన్ని విషాదంలో ముంచేసిందని దర్శకుడు ఆవేదన వ్యక్తం చేశారు. కాగా, ఈ చిత్రం షూటింగ్ కాంచీపురం, చెన్నై పరిసరాల్లో జరిపారు. ప్రస్తుతం పోస్టు ప్రొడక్షన్  పనులు జరుగుతున్నాయి. ఈ వేసవిలోనే ఈ చిత్రాన్ని విడుదల చేసేందుకు సన్నాహాలు చేస్తున్నారు
kamalhasan rendo annayya chandrahasan bhoutikamgaa manaku dooramainaa twaralone malli venditerapai pratyaksham kaabotunnaaru. aayana heeroga natinchina toli, akhari chitram inka setspine undi.aa chitrame ‘appattava auttay pottutanga’. indulo chandrahasan heeroga natinchagaa, yuvanatudu vikrant talli sheela keelakapaatralo, hasyanatudu dhilli ganesh, kattadi ramamurthy, shanmugasundaram, jayarao taditarulu sahaya paatrallo natistunnaaru.vruddhaashramamlo seshajeevitaanni gaduputuu premanu korukune oka vruddha janta nepathyamtho ee chitram terakekkistunnaru kotta darsakudu steafen rangaraj. gp studio banarpai fransis albert antony, lio vijan banarpai vs rajkumar samyu ktamgaa nirmistunnaaru.shooting samayamlo chandraha sun enno salahalu ichevaarani, aayana setslo unte entho utsaahamgaa undedani chebutuu... chandrahasan maranam tama chitrabrundaanni vishaadamlo munchesindani darsakudu aavedana vyaktam chesaru. kaga, ee chitram shooting kanchipuram, chennai parisaraallo jariparu. prastutam postu production  panulu jarugutunnaayi. ee vesavilone ee chitraanni vidudala chesenduku sannaahaalu chestunnaru